2002. aastal sai uueks mängukohaks Viin ning  seal tuli ka esimene tulemus. Suurturniiril E-WSOP jõudis Tony finaali ning viimases jaotuses läks ta all-in emandate paariga. Raske oleks olnud panustada tema kaotusele, kuna vastasel oli kõigest Q-5, flopis avati täiesti ebaolulised kaardid ning oponent - austerlane Martin Aigner (kas olete sellisest mehest hiljem midagi kuulnud?) vajas võiduks tõelist imet. Paraku see ime juhtus, kuna turn oli 5 ning nagu saatuse kiuste oli ka river 5. Läbi aegade on suurturniiridelt raske otsida sellele võrdväärset "bad  beat`i".